Vydal: © Zachej.sk, 2020

Preklad: © Pavol Petrík

Grafika: © Bookwork.sk

Jazyková korektúra: Mgr. Monika Šimoničová

Táto novéna je výňatkom z knihy 5 novén k Panne Márii, Pomocnici kresťanov (vydal Zachej.sk, 2020), ktorej bol udelený:

Nihil obstat: Prof. ThDr. Cyril Hišem, PhD.

Imprimatur: Mons. Bernard Bober, arcibiskup – metropolita,

ABÚ Košice – Prot. č. 1361/19, 20. 12. 2019

Biblické citáty sú uvedené podľa oficiálneho katolíckeho prekladu Svätého písma (SSV, 2016).

ISBN: 978-80-8211-180-7 ePub

Všetky práva vyhradené. Žiadna časť tejto publikácie sa nesmie reprodukovať v akejkoľvek podobe alebo akýmkoľvek spôsobom (elektronicky, mechanicky, fotokópiami alebo iným spôsobom) bez súhlasu vlastníka autorských práv.

Novéna nám môže poslúžiť ako príprava na sviatok Nepoškvrneného počatia Panny Márie, ktorý Cirkev slávi 8. decembra a odporúča sa začať modliť deväť dní pred sviatkom – teda od 29. novembra,

alebo

sa ju môžeme modliť kedykoľvek počas roka, keď chceme Pannu Máriu prosiť o pomoc alebo jej chceme poďakovať za sprostredkované milosti.

Svätý Bože, nepoškvrneným počatím

Panny Márie si pripravil dôstojný príbytok

svojmu Synovi a pre budúce zásluhy

jeho smrti uchránil si ju od hriechu;

prosíme ťa, daj, aby sme na jej orodovanie

aj my prišli k tebe s čistým srdcom.

Skrze nášho Pána Ježiša Krista, tvojho Syna,

ktorý je Boh a s tebou žije a kraľuje

v jednote s Duchom Svätým

po všetky veky vekov.

Modlitba z Rímskeho misála
na sviatok

Nepoškvrneného počatia Panny Márie

PRAVIDLÁ NA SPRÁVNE

VYKONÁVANIE NOVÉNY

podľa svätého Alfonza z Liguori

1. Musíme byť v stave milosti, lebo pobožnosť hriešneho srdca sa nepáči ani Bohu, ani svätým.

2. Musíme byť vytrvalí, čiže nikdy nesmieme vynechať modlitby na každý deň novény.

3. Ak je to možné, mali by sme denne ísť do kostola a tam prosiť o milosť, po ktorej túžime.

4. Každý deň by sme mali vykonávať určité konkrétne skutky vonkajšieho sebazapierania a vnútorného umŕtvovania, aby sme sa tak pripravili na prijatie milosti.

5. Pri modlitbe novény je najdôležitejšie, aby sme prijímali sväté prijímanie. Preto sa na to dobre pripravme.

6. Po získaní požadovanej milosti, pre ktorú sme si urobili novénu, sa nezabudnime poďakovať Bohu a Panne Márii, že naše modlitby boli vypočuté.

O SPÔSOBE ČÍTANIA MEDITÁCIÍ

Sväté písmo hovorí: „Pred modlitbou si priprav ducha, nepočínaj si tak, ako kto pokúša Boha“ (Sir 18, 23). Predstúpme teda pred Boha, prosme o pomoc Ducha Svätého a vzbuďme si najúprimnejšiu ľútosť nad hriechmi. Obetujme Bohu svoju vôľu, rozum a pamäť, aby sa modlitba páčila Bohu a slúžila na naše duchovné dobro.

Vážení čtenáři, právě jste dočetli ukázku z knihy Novéna k Nepoškvrnenému počatiu Panny Márie.
Pokud se Vám líbila, celou knihu si můžete zakoupit v našem e-shopu.